KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2013. április 23-i ülésére)

TÁRGY:BESZÁMOLÓ A HU-DO ORVOSI SZOLGÁLTATÓ BT ÁLTALÁNOS CSECSEMŐ ÉS GYERMEKGYÓGYÁSZAT MOZGÓ SZAKORVOSI SZOLGÁLAT JÁRÓBETEG SZAKELLÁTÁSI TEVÉKENYSÉGÉRŐL


A 10/2012. számú Képv. testületi határozat alapján Kiskőrös Város Önkormányzata és a HU-DO Orvosi Szolgáltató Bt. 2012. március 5. napján egészségügyi ellátási szerződést kötött az általános csecsemő és gyermekgyógyászat mozgó szakorvosi szolgálat járóbeteg-szakellátás biztosítására.
Az egészségügyi ellátórendszer fejlesztéséről szóló 2006. évi CXXXII. törvény és az egészségügyi ellátási szerződés 17. pontja alapján az egészségügyi szolgáltató a szakrendelés munkájáról beszámol a Képviselő-testületnek.
A fentieknek megfelelően a HU-DO Orvosi Szolgáltató Bt. vezető tisztségviselője, Dr. Kállay Tamás háziorvos elkészítette az előterjesztés mellékletét képező beszámolót.

A beszámolóban a HU-Do Bt. feladatellátásban közreműködő beltagja bemutatja a mozgó szakorvosi szolgálat célját, feladatait, az ellátásban résztvevő háziorvosokat és az igénybevétellel kapcsolatos adatokat.  

A fentiek alapján javaslom, hogy a Képviselő-testület a HU-DO Orvosi Szolgáltató Bt.  beszámolóját a mellékletben foglaltak szerint fogadja el.

Kiskőrös, 2013. április 12.

                                                                                         Domonyi László sk.
                                                                                             polgármester 


HATÁROZAT-TERVEZET

A Képviselő-testület a HU-DO Orvosi Szolgáltató Bt. általános csecsemő és gyermekgyógyászat mozgó szakorvosi szolgálat járóbeteg-szakellátás biztosításáról szóló beszámolóját a mellékletben foglaltak szerint elfogadja.

Felelős: polgármester
Határidő: azonnal
       

        





 Melléklet a Képviselő- testület………………számú határozatához

BESZÁMOLÓ 
A HU-DO ORVOSI SZOLGÁLTATÓ BT ÁLTALÁNOS CSECSEMŐ ÉS GYERMEKGYÓGYÁSZAT MOZGÓ SZAKORVOSI SZOLGÁLAT JÁRÓBETEG SZAKELLÁTÁSI TEVÉKENYSÉGÉRŐL

A Hu-Do Orvosi Szolgáltató Bt. 2012. március 5-én „Egészségügyi Ellátási Szerződés”-t kötött Kiskörös Város Önkormányzatával a Csecsemő és Gyermekgyógyászat Mozgó Szakorvosi feladat ellátására.

A mozgó szakorvosi szolgálat célja hogy azon településeken, ahol vegyes körzetek működnek 
a csecsemők és kisgyermekek hozzájussanak a magasabb színvonalú, gyermek szakorvosok
által biztosított ellátáshoz.

Az ellátás magában foglalja:
- újszülött kortól 6 éves korig a védőoltások beadása
- a szűrővizsgálatok elvégzése
- veleszületett betegségek felismerése
- szülőknek táplálási,ápolási, gondozási tanácsok adása
- konzultációs lehetőség  problémás betegek kapcsán a háziorvos és a gyermekorvos között.

Az ellátásban résztvevő gyermekorvosok:
1. Dr.Kállay Tamás -  Hu-Do Bt. közreműködő beltagja-
1. Dr.Zsember Katalin –HU-DO Bt.-vel kötött közreműködői szerződést alapján -. 

Területi ellátási kötelezettség:
- Kaskantyú
- Páhi
- Soltszentimre
- Tabdi
- Bócsa
- Tázlár
- Akasztó
- Csengőd.

A rendelési idő: 
Páros héten:
		 Hétfő –Kaskantyú és Páhi - /Dr. Kállay Tamás/
		Szerda – Bócsa és Tázlár -  /Dr. Zsember Katalin/

Páratlan héten:	
		Hétfő –Akasztó és Csengőd- /Dr. Zsember Katalin/
                       Szerda  - Soltszentimre és Tabdi-  /Dr. Kállay Tamás/.

Finanszírozási szerződésnek megfelelően havi 32 órában kell a szakellátást biztosítani.

Az érintett települések védőnői szervezik a tanácsadásokat, értesítik ki a pacienseket.
Az ellátott eseteket dokumentálják és hó végén összesítve (e-mail-en) megküldik az ellátás szervezésével megbízott Dr. Kállay Tamásnak.
A megfelelő szoftver program segítségével elkészíti a Országos Egészségbiztosítási Pénztárnak küldendő teljesítmény-jelentést.

2012. április 1-én kezdődött a szolgáltatás nyújtása, melyet  havi átlagban 150-en vettek igénybe.

A szolgáltatás iránti igény várhatóan növekedni fog a közeljövőben, mivel az elmúlt félévben két község (Páhi, Soltszentimre) maradt háziorvosi ellátás nélkül.

A működtetéshez szükséges infrastruktúra és a tárgyi feltételek a településeken működő egészségházakban adottak.

A munkakapcsolat a védőnők és az orvosok között kiváló és zökkenőmentes.

A HUDO Bt. számláján a jogszabályi előírásnak megfelelően a vagyoni biztosíték zárolása megtörtént. Ennek igazolása mellékletben csatolva.


Kiskőrös, 2013. április 11.                                                            




                                                                                           		 Dr.Kállay Tamás
                                                                                            Hu-Do Bt. közreműködő beltagja

2

